БЧК набира желаещи за безплатна социална трапезария - КОМПАС
Областната Червенокръстка организация търси да включи в програмата социално уязвими лица от Община Бургас с ниски или без доходи, самотни и болни стари хора, които не могат да приготвят сами храната си, многодетни семейства, хора с увреждания. Кандидатите трябва да отговарят на условието доходите на член от семейството да не надвишават 80% от минималната работна заплата или 408 лв. Безвъзмездната социална трапезария е от началото на октомври до края на декември 2018г., като през този период ползвателите на услугата ще получават ежедневно топъл обяд, който включва предястие, основно ястие, хляб и десерт. Включените в програмата лица трябва да имат готовност да получават храната си всеки ден в часовия интервал между 11:00 и 12:30ч. от пункта в Бургас на ул.“Оборище“ 95. За повече информация, моля позвънете на тел.: 0894/380741 или посетете офиса на БЧК-Бургас в к-с „Възраждане“, бл.7.